b'\n_START_ARTICLE_\nLjudmila Dolar Mantuani\n_START_SECTION_\n\xc5\xbdivljenje in delo\n_START_PARAGRAPH_\nDiplomirala je 1929 na Univerzi v Ljubljani in prav tam 1935 tudi doktorirala. Po diplomi je sprva dve leti pou\xc4\x8devala na gimnaziji, potem pa je postala asistentka in 1940 docentka za petrografijo in opti\xc4\x8dno raziskovanje mineralov in kamnin na ljubljanski univerzi. Strokovno se je izpopolnjevala na univerzah v Zagrebu, Rimu, Vancouvru in Essnu. Bila je znanstvena sodelavka Univerze Britanske Kolumbije v Vancouvru in znanstvena svetnica pri Hydroelectric Power Commision of Ontario v Torontu. Po letu 1971 je kot zasebnik delala za razli\xc4\x8dne ustanove v Kanadi. Objavila je okoli 70 razprav in \xc4\x8dlankov o mineralogiji in petrologiji Slovenije, Avstrije in Kanade. Pomembne so njene moderne raziskave globo\xc4\x8dnin Pohorja in terciarnih tufov pri Pera\xc4\x8dici na Gorenjskem.'